Forbannet Krogh raste forbi pressen
Han gikk istendefor rett forbi den ventende norske pressen i mixed zone, tydelig forbannet. Nøyaktig hva som fremkalte sinnet kan ikke fastslås helt, men trolig kan det i hvert fall delvis forklares med tiden opp til suverene Sundby. På forhånd var målet til Krogh å gå billigst mulig og legge igjen færrest antall sekunder opp til teten, men nøyaktig slik gikk det ikke. Finn Hågen Krogh gikk inn til en 9. plass, ett minutt og 15 sekunder bak Sundby.Over målstreken var han tydelig sint, og det var han også da han føk forbi den norske pressen uten nevneverdig kommentar. – Jeg er ikke sikker på hva som skjedde med ham. Jeg må prate med ham først, sier landslagstrener Trond Nystad til en samlet presse på spørsmål om hva som gjorde Krogh forbannet, og om det kanskje var skiene som var årsaken. Sammenlagt er Krogh nå på en 6. plass, to minutter og 14 sekunder bak ledende Martin Johnsrud Sundby. I morgen er det duket for jaktstart. Dramatisk slutt på kvinnenes renn: Uhrenholdt Jacobsen måtte ha legehjelp i målområdetOm Krogh følte det gikk dårlig, så gikk det bedre for de andre norske løperne. Martin Johnsrud Sundby viste alle hvorfor han er favoritt til å vinne Tour de Ski - for tredje året på rad - og bak ham fulgte Petter Northug, Didrik Tønseth og Sjur Røthe i tur og orden. – Jeg har sett en del skirenn i mitt liv, og dette er noe av det mest imponerende jeg har sett, sier landslagstrener Trond Nystad om Sundbys suverene seier. VG+: Slik ble Sundby best i verden Tidligere på dagen hadde Therese Johaug, Ingvild Flugstad Østberg og Heidi Weng sørget for tredobbelt norsk på damenes 15 km. – Therese Johaug og Martin Johnsrud Sundby var favoritter før vi kom hit, og det stempelet har ikke blitt noe mindre nå, sier landslagssjef Vidar Løfshus. Topp ti sammenlagt: Sundby, Northug (+1.18), Tønseth (+1.30), Ustiugov (+1.52), Røthe (+2.05), Krogh (+2.14), Harvey (+2.22), Belov (+2.31), Cologna (+2.48)
Finn Hågen Krogh var rasende da han gikk i mål til en 9. plass, over minuttet bak suverene Martin Johnsrud Sundby. Og etterpå ville han ikke prate med pressen.